ΓΡΑΠΤΗ ΕΡΩΤΗΣΗ E-3108/96 υποβολή: Joaquνn Sisσ Cruellas (PPE) προς την Επιτροπή (18 Νοεμβρίου 1996)

Θέμα: Αναγραφή τιμών σε ευρώ

Πεντακόσια καταστήματα της εμπορικής εταιρείας Leclerc στη Γαλλία θα αναγράφουν τις τιμές τους σε γαλλικά φράγκα και σε ευρώ, από τις 14 έως τις 26 Οκτωβρίου 1996. Πρόκειται για μια ενημερωτική εκστρατεία με θέμα «Άύριο το ευρώ» η οποία ανελήφθη από την εταιρεία διανομής προϊόντων Edouard Leclerc, με την υποστήριξη του Επιτρόπου κ. Yves Thibault de Silguy, με σκοπό να βοηθηθούν οι καταναλωτές στην κατανόηση των πρακτικών προβλημάτων που συνεπάγεται η εγκαθίδρυση του ενιαίου νομίσματος. Με την ευκαιρία αυτή, το Νομισματοκοπείο των Παρισίων προέβη στην κοπή ειδικού κέρματος 1,5 «Euro-Leclerc», αξίας 10 γαλλικών φράγκων, σε ποσότητα υπερβαίνουσα το 1.000.000, ώστε να μπορέσουν οι καταναλωτές να κάνουν τις αγορές τους αλλάζοντας τα φράγκα σε Euro-Lecrerc. Η πρωτοβουλία αυτή πέραν της κατάρτισης 10.000 υπαλλήλων που κινητοποιήθηκαν από την εταιρεία για τη διενέργεια της εκστρατείας, συμβάλλει στην ανάλυση των τεχνικών μέσων που απαιτούνται για τη σωστή αλλαγή του νομίσματος. Ταυτόχρονα, θα μοιράζονται από τα ταμεία ειδικά ενημερωτικά φυλλάδια και θα πραγματοποιηθεί διαφημιστική καμπάνια στα μέσα ενημέρωσης με τίτλο «Πόσο είναι σε ευρώ;» Σε πρακτικό επίπεδο, η πρωτοβουλία αυτή θα επιτρέψει να αποτιμηθεί ο αντίκτυπος που θα έχει στις τιμές η εγκαθίδρυση του ενιαίου νομίσματος (η εταιρεία Leclerc υπολογίζει ότι, με βάση τα 200 προϊόντα υψηλής ζήτησης στα οποία έγινε αναγραφή τιμών σε δύο νομισματικές μονάδες, οι τελικές τιμές μπορεί να κυμανθούν από -3% έως +2%).

Θα μπορούσε η Επιτροπή να με πληροφορήσει σχετικά με τα αποτελέσματα της εν λόγω ενημερωτικής εκστρατείας, ιδίως όσον αφορά τα εξής σημεία:

- τα προβλήματα που αντιμετώπισε η εκστρατεία αυτή καθ' αυτή.

- την ανταπόκριση εκ μέρους των πολιτών.

- τις δυσκολίες που αντιμετώπισαν οι καταναλωτές σχετικά με τα προϊόντα στα οποία η τιμή ήταν εκπεφρασμένη σε δύο διαφορετικές νομισματικές μονάδες.

- τα προβλήματα σχετικά με τις διακυμάνσεις των τιμών και τις δυνατές λύσεις;

Έχει μελετηθεί η δυνατότητα υλοποίησης αναλόγων πρωτοβουλιών σε άλλα κράτη μέλη;

Απάντηση του κ. de Silguy εξ ονόματος της Επιτροπής (18 Δεκεμβρίου 1996)

Η Επιτροπή υποστήριξε την δράση Leclerc από τεχνική άποψη, ιδίως κατά την εκπόνηση του δελτίου που διανεμήθηκε στο μεγάλο κοινό.

Η εταιρεία Leclerc αυτή τη στιγμή προβαίνει σε λεπτομερή ανάλυση της δράσης, της οποίας τα αποτελέσματα θα είναι διαθέσιμα σε λίγες εβδομάδες.

Στην παρούσα φάση, μπορούν ήδη να εξαχθούν ορισμένα συμπεράσματα:

- η αντιμετώπιση των καταναλωτών ήταν εξαιρετικά θετική. Ορισμένοι υπεύθυνοι μίλησαν μάλιστα για πραγματικό ενθουσιασμό 7

- η δράση επιβεβαίωσε ότι το επίπεδο πληροφόρησης του κοινού είναι χαμηλό. Πολλοί πολίτες αγνοούν εντελώς το ευρώ, περιλαμβανομένης της ημερομηνία έναρξης ισχύος του ή της κατά προσέγγιση αξίας του 7

- σημειώθηκαν σημαντικά κενά σε επίπεδο προσωπικού και υπαλλήλων ταμείου, για τους οποίους το πρόγραμμα ολοκληρωμένης κατάρτισης για τη δράση αποδείχτηκε εξαιρετικά ανεπαρκές.

Τα πρώτα αποτελέσματα νομιμοποιούν απόλυτα τις προσπάθειες επικοινωνίας που αναλήφθηκαν από την Επιτροπή σε συνδυασμό με το Κοινοβούλιο εδώ και ένα χρόνο. Το έργο έχει σημαντική ευρύτητα. Είναι απαραίτητο να επιταχυνθούν οι προσπάθειες ήδη από το 1997, και να αποφευχθεί το να αναμείνουμε την περίοδο που προηγείται άμεσα της κυκλοφορίας των κερμάτων και τραπεζογραμματίων σε ευρώ, ώστε να ανταποκριθούμε στις απαραίτητες ανάγκες εξηγήσεων.

Εξάλλου, θα πρέπει η πληροφόρηση να προσαρμοστεί όσο το δυνατόν περισσότερο στην καθημερινή ζωή των πολιτών και καταναλωτών. Η Επιτροπή εκφράζει την ικανοποίησή της για το ενδιαφέρον που εκδηλώθηκε και από άλλους διανομείς ειδικότερα στη Γαλλία, το Βέλγιο, τη Γερμανία και την Ιταλία από την δράση Leclerc. Θα προσφέρει στους διανομείς αυτούς αντίστοιχη υποστήριξη.